OpenLLM-France/wikimedia huggingface dataset:
# Lèi dei grands nombres

Exemple d'aplicacion : escarts entre cara e crotz durant una simulacion de lançar sus Python :
| Nombre de lançars | 100 | 1000 | 10000 | 100000 |
| Nombre de « crotz » | 51 | 477 | 5074 | 50026 |
| Nombre de « cara » | 49 | 523 | 4926 | 49974 |
| Escart absolut | 2 | 46 | 148 | 52 |
| Escart relatiu | 2% | 4,6% | 1,48% | 0,05% |
La lèi dei grands nombres es una lèi estatistica que considèra que, per una mòstra infinida, la frequéncia d'un eveniment es egala a son esperança matematica. Plusors teorèmas exprimisson aquela lèi coma la lèi febla dei grands nombres, la lèi fòrta dei grands nombres, lo teorèma centrau limit ò lo teorèma de Glivenko-Cantelli.
La lèi dei grands nombres s'aplica pas per de lèis de probabilitat sensa esperança coma la lèi de Cauchy.

## Liames intèrnes

* Estatistica.
* Probabilitat.

## Bibliografia

* (fr) Dominique Foata e Aimé Fuchs, Calcul des probabilités : Cours, exercices et problèmes corrigés, 2$^a$ edicion, Dunod, 1998.
# Lèi marciala

La lèi marciala es un estat juridic d'excepcion qu'autoriza l'usatge dei fòrças armadas regularas d'un país per assegurar lo mantenement de l'òrdre. Es normalament instaurada per lo cap de l'Estat per una durada limitada. Sa mesa en òbra es acompanhada per una suspension totala ò parcialas dei libertats fondamentalas dei ciutadans, especialament lo drech de se reünion e lo drech a la seguretat. Per aquelei rasons, la proclamacion de la lèi marciala es rara e es considerada coma una respònsa a una situacion excepcionala coma una invasion enemiga, una insureccion ò una catastròfa naturala grèva.
Dins lei país autoritaris, la lèi marciala pòu èsser aplicada d'un biais pus regular per leis autoritats. En particular, certanei govèrns l'utilizan per reprimir de manifestacions ò de movements sociaus. De mai, dins leis Estats considerats coma democratics, una situacion de lèi marciala que dura tròp lòngtemps pòu entraïnar un còp d'Estat se lei militars refusan de restituïr lo poder ais institucions civilas. Ansin, la lèi marciala es vista d'un biais negatiu dins mai d'un país.

## Liames intèrnes

* Armada.
* Estat d'excepcion.

## Nòtas e referéncias

* ↑ Generalament, la polícia demòra en plaça per ajudar lei militars. Pasmens, lei militats vènon decisionaris e dispausan de drechs alargats.
* ↑ Per aquela rason, existís generalament d'estats d'excepcion intermediaris entre la situacion normala e la lèi marciala. Pòdon requistar l'ajuda de l'armada mai la polícia garda lo contraròtle dau mantenement de l'òrdre e la justícia fonciona mai ò mens normalament.
# Lèida

Lèida (Leiden en neerlandés) es una ciutat dels Païses Basses, situada dins la província d'Olanda Meridionala , entre Amsterdam e L'Aia, a una desena de quilomètres de la còsta de la mar del Nòrd. Al recensament de 2022, sa populacion èra de 125 167 abitants per una aglomeracion d'aperaquí 290 000 abitans . Sa superfícia totala es de 23,16 km².
Vila universitària dempuèi 1575, Lèida es un dels centres scientifics pus importants d'Euròpa dempuèi mai de quatre sègles. Lèida es una vila universitària tipica, los bastiments universitaris son escampilhats dins la vila tota e los nombroses estudiants del monde entièr balhan a la vila una atmosfèra animada, viventa e internacionala.
Lèida es una vila de patrimòni cultural ric, non solament scientific, mas tanben artistic. Un dels pintres mai famoses del monde, Rembrandt, i es nascut e i faguèt los estudis. Entre los autres pintres famoses de Lèida trobam Lucas van Leyden, Jan van Goyen e Jan Steen.

## Personalitats ligadas a la vila

* Rembrandt

## Ligam extèrne

* Pagina oficiala de la ciutat
* ↑ Afirmat dins: registre des organisations publiques. Data de consulta: 21 de genièr de 2023.
# Lèime

Lèime$^,$$^,$$^,$ (Leyme en francés) es una comuna carcinòla situada dins lo departament francés d'Òut e la region d'Occitània, ancianament de Miègjorn-Pirenèus.

## Administracion

Lista dels cònsols successius :
| Periòde | Periòde | Identitat | Etiqueta |
| 2020 ? | 2026 | Michel Tournemine | |
| març 2008 | 2020 ? | Pierre Martinez | PCF |
| 2005 | 2008 | Colette Lamothe | |
| març 2001 | 2005 | Pierre Thamié | |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 947, totala: 971 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 662 | 773 | 949 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 140 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 368 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 476 | | | | Cercar | 943 | 997 | 1 004 | 989 1 013 |
| 2009 | 2010 |
| 975 997 | 961 982 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas d'Òlt
* Lo Portal de Carcin
* L'occitan de Carcin

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* Portal de Carcin
# Lèi d'Ohm

La lèi d'Ohm, ò lèi fondamentala de l'electrocinetica, es una lèi fisica empirica que lia l'intensitat I d'un corrent electric (en A) traversant un dipòl electric, la resisténcia electrica R d'aqueu dipòl (en Ω) e la tension U entre sei boinas (en V) segon la relacion :
$U=R.I$
Aquela lèi foguèt publicada per lo premier còp en 1827 per lo fisician alemand Georg Simon Ohm (1789-1854). Pasmens, l'importància d'aquela descubèrta foguèt pas compresa per la comunautat scientifica dau periòde e lo fisician francés Claude Pouillet (1789-1868) la trobèt tornarmai d'un biais independent en 1834. Aquò permetèt de donar mai d'interès ai trabalhs d'Ohm e d'utilizar la lèi per estructurar lei conoissenças dei contemporanèus sus l'electricitat. Ansin, la lèi d'Ohm es desenant considerada coma una relacion fondamentala en electricitat.
En corrent alternatiu, la resisténcia electrica es remplaçada per l'impedància Z dau dipòl. La relacion s'escriu alora en notacion complèxa :
${\underline {U}}={\underline {Z}}\cdot {\underline {I}}$
De variantas de la lèi existisson per l'adaptar a divèrsei sistèmas. En particular, au nivèu locau, existís una lèi d'Ohm locala que permet de liar la densitat de corrent ${\vec {\jmath }}$ (en A.m$^{-2}$), la conductivitat electrica $\sigma$ (en S.m$^{-1}$) e la fòrça electromotritz ${\vec {E}}$ (en V) segon la relacion :
${\vec {\jmath }}=\sigma \,{\vec {E}}$

## Liames intèrnes

* Electricitat.
* Intensitat.
* Lèis de Kirchhoff.
* Resisténcia electrica.
* Tension electrica.
# Nadalet de Requistar

Lo Nadalet de Requistar es un cant del sègle XIX escrich en 1864 pel requistarés Pau Bonnefous (1780-1849) e que se canta per totas las messas de Nadal a Requistar.
| Grafia originala | Grafia normalizada |
| LOUS PASTOURELS Qu'es aquélo clartat Qu'esclaïro la campagno ? Sès bous sus la mountagno O Diou de majestat ? Qu'es aquélo clartat ? L'ANGEL Efans, rebelhas-bous Uno bouno nouvelo A Bethléem appèlo Lous pastrés d'alentours Efans, rebelhas-bous. LOUS PASTOURELS O Dious, qu'aben aousit Cal canto amoun dins l'aïré? Qu'aourio mai pouscut fairé La harpo de David ? O Dious, qu'aben aousit? L'ANGEL Laissas bostrés moutous Un temps précious s'escoulo A Bethléem en foulo Anas, despachas-bous, Laissas bostrés moutous. LOUS PASTOURELS Qué pod'estre arribat Qué nous sonou des astres ? A qué sen bous lous pastrés De bel ou d'élébat Qué pod' estre arribat ? L'ANGEL Bous es nascut un Reï Alaï dins un establé Un pitchounel aïmable Qu'uno grépio soustéï El-mémes es bostre reï. LOUS PASTOURELS S'èro pas bist jamaï Un reï naïssé tant paouré A péno podou claouré Elsés dins un palaï S'èro pas bist jamaï. L'ANGEL Anas-bou'n l'adoura Sans creïre l'ueil que troumpo N'a pas besoun de poumpo Es fils de nostre Diou Anas-bou'n l'adoura. LOUS PASTOURELS Angel counsouladou Qu'es grande nostro joïo Lou Seignour nous enwoïo L'aimable salvadou, Angel counsouladou. L'ANGEL Onour, glorio al Senhor Sus terra, amor celeste Pas a tot omé prest A s'enflammar d'amor Per servir lo Senhor. | LOS PASTORÈLS Qu'es aquela clartat Qu'esclaira la campanha ? Sètz vos sus la montanha Ò Dieu de majestat ? Qu'es aquela clartat ? L'ÀNGEL Enfants, revelhatz-vos Una bona novèla A Betleèm apèla Los pastres d'alentorn Enfants, revelhatz-vos. LOS PASTORÈLS Ò Dieus, qu'avèm ausit Qual canta amont dins l'aire? Qu'auriá mai poscut faire L'arpa de Dàvid ? Ò Dieus, qu'avèm ausit ? L'ÀNGEL Laissatz vòstres motons Un temps preciós s'escola A Betleèm en fola Anatz, despachatz-vos, Laissatz vòstres motons. LOS PASTORÈLS Que pòt èstre arribat Que nos sònan dels astres ? A qué sèm bons los pastres De bèl ou d'elevat Que pòt èstre arribat ? L'ÀNGEL Vos es nascut un Rei Alai dins un estable Un pichonèl aimable Qu'une grépia sosten El mesme [meme] es vòstre Rei. LOS PASTORÈLS S'èra pas vist jamai Un rei nàisser tan paure A pena pòdon claure Eles [Elses] dins un palais S'èra pas vist jamai. L'ÀNGEL Anatz-vo'n l'adorar Sens creire l'uèlh que trompa N'a pas besonh de pompa Es filh de nòstre Dieu Anatz-vo'n l'adorar. LOS PASTORÈLS Àngel consolador Qu'es granda nòstra jòia Lo Senhor nos envia [envòia] L'aimable salvador, Àngel consolador. L'ÀNGEL Onor, glòria al Senhor Sus tèrra, amor celèst [celèste] Patz a tot òme prèst A s'enflamar d'amor Per servir lo Senhor. |
# Nación Andaluza

Nación Andaluza (en occitan La Nacion Andalósa) es un partit nacionalista andalós fondat en 1991. Lo bulletin es la revista Independencia. L'organizacion es anticapitalista e antiimperialista. Sa tòca es la liberacion nacionala e sociala d'Andalosia e una Andalosia independenta pels trabalhadors.

## Vejatz tanben
#### Ligams extèrnes

* Site oficial
# Nadal

Nadal (var. Nadau) o Calendas (var. Calenas, Chalendas) o Deinaal es la fèsta crestiana mai importanta. Celèbra la naissença de Jèsus Crist (coneguda tanben coma la Nativitat) lo 25 de decembre. Aquesta celebracion a pres talament de vam dins lo mond entièr qu'es celebrada tanben dins de païses qu'an pas coma religion dominanta una religion crestiana.
En tèrras occitanas e mai que mai en Provença es costumièr de bastir una grépia amb de santons que representan, a mai de la naissença del nenon Jèsus, d'unes personatges o mestièrs tradicionals. En Provença encara per Nadal se sòl preparar los tretze dessèrts (simbolizan los dotze discipols de Jèsus e lo Crist).
Una autra tradicion nadalenca plan espandida es la del cachafuòc o soc de Nadal que consistís a recitar una poesia pichoneta per aver los presents de Nadal que nos pòrta una soca.
Evidentament dins lo país occitan coma de pertot se cantan de cançons per aquesta fèsta. Se sonan nadals e los mai coneguts son los qu'escriguèt lo provençal Sabòli.

## Vejatz tanben
### Ligams intèrnes

* Calendas
* Soc de Nadal
* Tretze dessèrts

### Ligams extèrnes

* (oc) (fr) (en) Nadals tradicionali dau Comtat de Niça
# Nadal dels ausèls

Nadal dels ausèls es una cançon de Rosina de Pèira :
Aici l’estela de Nadal Qu’es aquel bruch sus nostre ostal ? Es una tropa d’auselons A Bethléem van doç a doç.
Dins l’estable ont lo rèi del cèl Dorm entre l’ase e lo maurèl. Digatz, ausèls, que ne venètz far. - Venèm nostre Dius adorar.
Lo pòl s’avança lo prumièr Monta sul boès del rastelièr E per començar l’orason Entona son « Cocoroco ».
Lo merle arriba en estiflant, Lo linòt en canturlejant, Lo pijon fa « Roco roco », La lauseta « Tira liro ».
Lo cardi sortís de son niu Saluda e dit « Tirli chiu chiu » « Chiu chiu » respond lo passerat E la calhe fa « Palpapà ».
Aici veni lo baticuèt Se pausa al costat del verdèt E sus l’alba, lo rossinhòl Canta a l’enfant « Ré, mi, fa, sòl »
Per onorar lo filh de Diu Venètz en granda devocion. Anges, pastors, ausèls del cèl, Cantèm anuèit « Noel, Noel »
# Nadal tindaire

Nadal tindaire es un cant tradicional occitan :
Cant de Nadal
Avèm ausit las aubadas Que se'n venon de sonar Sus de trompetas dauradas Dison qu'un Daufin serà L'una fa :"Tarara tararèra Lintampon ladèri tampon" E l'autra li fa lo respon : "Tarara tararèra Lintampon ladèri tampon" Novèl vengut pichon popon.
Quand dintrarem dins l'estable Li tirarem lo capèl Li direm : "Enfant aimable Venèm vos cantar Noël" Un farà "Tarara tararèra Lintampon ladèri tampon E l'autre farà lo respon : "Tarara tararèra Lintampon ladèri tampon" Novèl vengut pichon popon.
Sonatz pifres e trompetas Timbalas e caramèls, O vos claras campanetas Ambe lo còr dels angèls Digatz-li "Tara tararèra Lintampon ladèri tampon" E cadun farà lo respon : "Tarara tararèra Lintampon ladèri tampon" Novèl vengut pichon popon.
# Nacions Arias

Nacions Arias (Aryan Nations o AN en anglés) es un grop armat d'extrèma drecha, supremacista blanc fonamentalista crestian dels Estats Units d'America. Las siás accions violentas se centran en victimas que son consideradas "racialment inferioras" (negras, josieus, èca.) o amb un comportament considerat contrari a la morala crestiana (omosexualas, personala de clinicas ont se practican avortaments, èca.). En seguint los postulats doctrinaris de l'Identitat Crestiana, los sieus seguidors se considèran descendents dels primièrs immigrants puritans arribats dempuèi Anglatèrra. Inaugurèt una ondada de neonazisme dins lo país al decènni de 1970, e foguèt declarada una "menaça terrorista" (terrorist threat en anglés) pel FBI lo 2001.

## Istòria e composicion del grop

Lo grop foguèt fondat pel reverend Richard Girnt Butler, de la Glèisa de Jesucrist. Los sieus integrants, fondamentalament pageses empobrits e exsoldats, procedisson basicament del Mejan Oèst del país: Oklahoma, Arkansas e sus Idaho tota.

## Ideologia e d'accions

La caracteristica mai significativa d'aquel grop es lo antisemitisme e las accions violentas contra clinicas que practican avortaments, quitament contra lo sieu personal. Considèran que los josieus son unes usurpadors e que los vertadièrs eretièrs del reialme de Dieu serián eles, coma descendents de las tribus perdudas d'Israèl (una postura fondamentada en la angloisraelisme). Comprenon que los USA lor caldriá èsser una teocràcia crestiana dominada pels aris.
Als fulhetons de Nacion Ària se pòdon legir de consignas coma:
Lo grop aviá un web ont se demandava quitament l'assassinat de mètges de clinicas que se practican avortaments. Lo 1999 la pagina foguèt eliminada perque un dels noms soslinhats foguèt fin finala assassinat.
Membres individuales d'aquel grop assassinèron tanben mètges que practicavan avortaments.
Autres objectius de las accions de Nacion Ària son los negres, los hispans e los josieus; de membres d'aquelas tres comunitats son estats repetidament atacats en forma violenta. Foguèron tanben d'atacats militants dels dreches civils e liberales estatunidencs.

## Derivacions

Lo 2009, un coble de Nòva Jersei perdèt la custòdia de los sieus tres filhs per aver-los meses de nom Nacion Ària, Adolf Hitler e Himmler.

## Bibliografia

* Barker, Jonathan. Çò Sens sens del terrorisme. Huesca: Intermón Oxfam Editorial, 2004. ISBN 8484522466.
* Benegas, José María. Diccionario De Terrorismo. Madrid: Espasa, 2004. ISBN 8467016094.

## Ligams extèrnes

* «Aryan Nations Official Website». Aryan Nations.
* ↑ Barker, Jonathan (2004), p. 68.
* 1 2 "El racismo del grupo "La Nación Aria".
* ↑ «Aryan Nations/Church of Jesus Christ Christian».
* ↑ Freeh, Louis.
* ↑ Benegas, José María (2004), p. 108.
* ↑ «Aryan Nations--Extremism in America» (en anglès).
* 1 2 3 Benegas, José María (2004), p. 401.
* 1 2 3 Benegas, José María (2004), página 402.
* ↑ «Pierden custodia de sus tres hijos por llamarlos Hitler, Nación Aria y Himler».
# Nada Surf

Nada Surf es un grop de ròck anglofòn format en 1993 pel cantaire e guitarrista Matthew Caws ambe lo bassista Daniel Lorca a Nòva York als Estats Units.
An agut de succès a partir de 1996 ambe lor simple Popular. Aquel títol es d'alhors lo mai conegut del grop en Occitània.
Nada Surf canta mai que mai en anglés. Pasmens, Matthew Caws e Daniel Lorca avent fach lors estudis al licèu francés de Nòva York e tanben en França e en Belgica, an enregistrat un títol en francés en 2002, una represa de L'aventurier del grop Indochine.
# Nadal Lafont

Nadal Lafont (Noël Lafon) es un escrivan occitan nascut en 1942 en Auvèrnha. Professor de letras e titular del CAPES d’occitan-lenga d’òc, creèt l’associacion « Lo Convise » e publiquèt dempuèi 1992 la revista del meteis nom. Conferencièr, realizator de mòstras, animator de velhadas e musicaire, escriguèt o publiquèt un fum de libres e en particular una antologia de l'escrich occitan del Cantal. En 2009 es elegit majoral del Felibritge (cigala de Gardon).

## Bibliografia
### Prefacis

* Jòrdi-Maurici Maurí, Rabusadas del Suc de la Gana, Orlhac, Lo Convise, 1999 (Notícia de l'Open Library)

### Edicions

* Auguste Bancharel, Poësias satiricas, politicas e estrachs de son òbra renaissentista, lirica e jornalistica ed. per Nadal Lafont, Felibrige d'Auvèrnha, Orlhac, 1990 (Notícia de la BNF)
* Jules Prax, Récits occitans, poèmes et discours français, tèxtes presentats per Nadal Lafont, traduccion dels contes per Nadal Lafont e Joana Lescura, Orlhac, Lo Convise, 1994 (Notícia de la BNF)
* Arsène Vermenouze, Inédits languedociens, tèxtes establits, presentats e annotats per Nadal Lafont, en grafia vlassica e en grafia originala ; traduccion francesa per Luciana Lafont e Jòrdi Maury, Orlhac, lo Convise, 1996 (Notícia de la BNF)

### Antologias

* Noël Lafon, Florilège de la cabrette (28 textes français ou occitans (avec traduction) célébrant cet instrument bien auvergnat : Auguste Bancharel, Emile Bancharel, Zacharie Chanet, Arsèni Vermenosa, Etienne Marcenac, Léon Boyer, Pierre Biron, Eugène Pagès, Camille Gandilhon Gens-d'Armes, Pierre Géraud, Tonin Troupel, Louis Debrons, André Mazard, Jean-Simon Mathieu, Pierre Redon, Jean Fay, Joan Vesòla, Zéfir Bosc, Georges Maurice Maury, Félix Daval). Numéro spécial de la revue lo Convise, Aurillac, lo Convise, 1999 (Présentation sur le site de lo Convise))
* Noël Lafon, Écrits occitans cantaliens : dix siècles d'écrits occitans, XIe-XXIe siècles, guide, anthologie, répertoire des auteurs, traductions, Lucienne Lafon, Aurillac, lo Convise, 2008 (Notice BNF)

### Collaboracion a de revistas

    Lo Convise, Monde en òc.
* Site de la revista lo Convise amb l'ensenhador dels numèros et dels articles publicats per N. Lafony

### Mòstra

* Arsène Vermenouze : catalogue de l'exposition, Ytrac, 28 juillet-30 septembre 2000 texte de Noël Lafon, ill. Bernadette Faucher, Aurillac, lo Convise, 2000 (Notice Open Library)

## Referéncias

* ↑ Notícia de la BNF
* ↑ Resumit de la revista Lou Felibrige n°255
* ↑ Reçaup la cigala d'aur a Eitrac l'11 de març de 2010. La Montagne, 12 de març de 2010
# Nadal (omonimia)
## Patromims

* Rafael Nadal es jogaire de Tennis
# Muracciole

U Muracciole en còrs (Muracciole en francés) es una comuna corsa, situada dins lo departament de Nauta Corsega‎ e la region de Corsega.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Chantal Albertini |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 326 | 353 | 357 | 330 | 358 | 342 | 351 | 360 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 304 | 350 | 360 | 330 | 281 | 206 | 434 | 327 | 229 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 248 | 212 | 200 | 200 | 300 | 184 | 203 | 201 | 117 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 118 | 96 | 87 | 71 | 40 | 38 | 43 | 45 | 46 |
| 2009 | 2010 |
| 48 48 | 49 49 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal de Corsega
# Muralha aureliana

La muralha aureliana es una encenta fortificada antica qu'enròda la vila de Roma en Itàlia, bastida entre 271 e 282, pendent lo règne dels emperaires Aurelian e Pròbe. La muralha remplacèt la de Servi bastida al sègle IV abans JC.
Los murs enclausan las Sèt Còlas de Roma, lo Camp de Mart e, en riba dreita de Tibre, lo quartièr de Trastevere. Sembla que las ribas de Tibre situadas al dintre dels limits de la vila son estada daissada sens fortificacions, mentre que son estada fortificadas long del Camp de Mart. La superfícia totala enclausa es de 1400 ectaras.
Aquela proteccion empachèt pas mai d'un sacatges de Roma durant lo sègle Ven e foguèt mesa a contribucion pendent los afrontaments entre los ostrogòts e lo general Belisari durant lo sètge de 537 al sègle VIen. En revenge, aparèt eficaçament Roma contra las atacas dels sarrasins de la Nauta Edat Mejana.
La pus granda part de la muralha aureliana demòra encara uèi, e constituís lo limit administratiu del Municipio Roma I, batejat Centro Storico, dins loqual se trapan 20 dels 22 rioni (quartièrs istorics).
# Mura

Mura es un municipi de la província catalana de Barcelona e de la Generalitat de Catalonha.
# Mur-de-Sologne

Mur-de-Sologne es una comuna francesa, situada dins lo departament de Loir e Char e la region dau Centre.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Yves Pothet |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 825 | 757 | 737 | 830 | 841 | 870 | 843 | 816 | 813 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 843 | 855 | 907 | 932 | 1 002 | 1 006 | 1 029 | 1 120 | 1 190 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 215 | 1 333 | 1 408 | 1 201 | 1 201 | 1 114 | 1 079 | 1 105 | 1 025 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 022 | 925 | 1 017 | 1 102 | 1 054 | 1 197 | 1 290 | 1 305 | 1 347 |
| 2009 | 2010 |
| 1 388 1 409 | 1 430 1 450 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal de las comunas de França
# Muras

Muras es un municipi de la província espanhòla de Lugo e de la Comunautat Autonòma de Galícia.
# Muñosancho

Muñosancho es un municipi de la província espanhòla d'Ávila e de la Comunautat Autonòma de Castelha e Leon.
# Muòlas

Muòlas$^,$$^,$$^,$ (Miolles en francés) es una comuna lengadociana del País d'Albi situada dins lo departament de Tarn e de la region d'Occitània, ancianament de Miègjorn-Pirenèus.

## Administracion

Lista dels cònsols successius :
| Periòde | Periòde | Identitat |
| 2008 | 2026 | Thierry Vieules |
| març de 2001 | 2008 | Ernest Dumas |
| | 2001 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 96, totala: 99 :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 165 | 196 | 168 | 152 | 130 | 118 | 110 | 108 | 106 108 |
| 2009 | 2010 |
| 105 109 | 103 107 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 105 abitants e la densitat èra de 8,68 ab/km².

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».

## Ligams extèrnes

* Muòlas sul site de l'IGN
* Site de la comunautat de comunas
* Portal de Lengadòc